ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી 23 ઓગસ્ટનાં રોજ ગુજરાતની મુલાકાત લેશે
પ્રધાનમંત્રી શ્રી નરેન્દ્ર મોદી 23 ઓગસ્ટ, 2018નાં રોજ ગુજરાતની મુલાકાત લેશે.
પ્રધાનમંત્રી વલસાડ જિલ્લાનાં જુજવા ગામમા એક વિશાળ જનસભામાં કેન્દ્ર સરકારની “તમામ માટે મકાન”ની મહત્ત્વાકાંક્ષી યોજના પ્રધાનમંત્રી આવાસ યોજના નાં લાભાર્થીઓના સંયુક્ત ઇ-ગૃહપ્રવેશના સાક્ષી બનશે.
ગુજરાતમાં એક લાખથી વધારે મકાનોનું નિર્માણ પૂર્ણ થઈ ગયું છે. રાજ્યનાં 26 જિલ્લાઓમાં લાભાર્થીઓ આ મકાનોમાં એકસાથે ગૃહપ્રવેશ કરશે. વલસાડમાં દક્ષિણ ગુજરાતનાં પાંચ જિલ્લા – વલસાડ, નવસારી, તાપી, સુરત અને ડાંગનાં લાભાર્થીઓ એકત્ર થશે. બાકીનાં જિલ્લાઓમાં તાલુકા સ્તરે સંયુક્ત ગૃહપ્રવેશની ઉજવણી થશે. આ જિલ્લાઓમાં લાભાર્થીઓને વલસાડમાં મુખ્ય કાર્યક્રમ સાથે વીડિયો લિન્ક મારફતે જોડાવામાં આવશે. આ કાર્યક્રમમાં 2 લાખથી વધારે લોકો ઉપસ્થિત રહેશે એવી અપેક્ષા છે.
આ જ કાર્યક્રમમાં પ્રધાનમંત્રી વિવિધ વિકાસલક્ષી યોજનાઓ અંતર્ગત પસંદ થયેલા લાભાર્થીઓને પ્રમાણપત્રો અને રોજગારીનાં પત્રો વહેંચશે, જેમાં દીનદયાળ ઉપાધ્યાય ગ્રામીણ કૌશલ્ય વિકાસ યોજના, મુખ્યમંત્રી ગ્રામોદય યોજના અને રાષ્ટ્રીય ગ્રામીણ આજીવિકા અભિયાન સામેલ છે. તેઓ નિયુક્તિપત્રો અને મહિલા બેંક કોરસ્પોન્ડેન્ટને મિનિ-એટીએમનું વિતરણ કરશે. તેઓ જનસભાને સંબોધન પણ કરશે.
પ્રધાનમંત્રી જૂનાગઢમાં કેટલીક વિકાસલક્ષી પરિયોજનાઓનું ઉદઘાટન કરશે. આ પરિયોજનાઓમાં જૂનાગઢ સરકારી સિવિલ હોસ્પિટલ, જૂનાગઢ મ્યુનિસિપલ કોર્પોરેશનનાં 13 પ્રોજેક્ટ અને ખોખરડામાં દૂધ પ્રસંસ્કરણ પ્લાન્ટ સામેલ છે. તેઓ જનસભાને સંબોધિત પણ કરશે.
પ્રધાનમંત્રી ગાંધીનગરમાં ગુજરાત ફોરેન્સિક સાયન્સિસ યુનિવર્સિટીનાં પદવીદાન સમારોહમાં દીક્ષાંત સંબોધન આપશે. તેઓ દિલ્હી પરત જતાં અગાઉ ગાંધીનગરમાં સોમનાથ ટ્રસ્ટની બેઠકમાં ઉપસ્થિત રહેશે.
RP
(Visitor Counter : 221
પ્રધાનમંત્રીનું કાર્યાલય
પ્રધાનમંત્રીએ જાણીતા આસામી લેખક શ્રી અતુલાનંદા ગોસ્વામીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા આસામી લેખક શ્રી અતુલાનંદા ગોસ્વામીજીના નિધન બાદ શોક વ્યક્ત કર્યો છે.
પ્રધાનમંત્રીએ ટ્વિટ કર્યું; “વિખ્યાત લેખક શ્રી અતુલાનંદા ગોસ્વામીજીના નિધનથી દુઃખી છું. તેમના કાર્યોને ખૂબ પ્રશંસા મળી અને તેમની વિવિધતા અને સંવેદનશીલતા માટે પ્રશંસા કરવામાં આવે છે. આસામી સાહિત્યને અંગ્રેજીમાં લોકપ્રિય બનાવવા માટે તેમણે ભરપૂર પ્રયાસો કર્યા. તેમના પરિવાર અને પ્રશંસકો પ્રત્યે સંવેદના. ઓમ શાંતિ.”
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વેપાર અને ઉદ્યોગ મંત્રાલય
શ્રી પીયૂષ ગોયલે સ્ટાર્ટ-અપ ઇકોસિસ્ટમના પ્રતિનિધિઓ સાથે વીડિયો કોન્ફરન્સ યોજી
રેલવે તેમજ વાણિજ્ય અને ઉદ્યોગ મંત્રી શ્રી પીયૂષ ગોયલે આજે સ્ટાર્ટ અપ ઇકોસિસ્ટમના પ્રતિનિધિઓ સાથે વીડિયો કોન્ફરન્સ યોજી હતી જેમાં અગ્રણી સ્ટાર્ટ અપ એન્જલ ઇન્વેસ્ટર્સ અને અન્ય પણ સામેલ થયા હતા. દેશમાં કોવિડ-19ના કારણે લાગુ કરાયેલા લૉકડાઉનની સ્ટાર્ટ અપ પર અસરોનું મૂલ્યાંકન કરવા માટે આ બેઠક યોજાઇ હતી. આ બેઠકમાં ઉદ્યોગ અને આંતરિક વ્યાપાર પ્રોત્સાહન વિભાગ, કૉર્પોરેટ બાબતોનું મંત્રાલય, SEBI, CBDT, CBIC, નીતિ આયોગ અને SIDBIના અધિકારીઓ ઉપસ્થિત રહ્યા હતા.
સ્ટાર્ટ અપ દેશમાં આશાના અગ્રદૂતો તરીકે અને દેશના ભવિષ્ય તરીકે જે મહત્વની ભૂમિકા નિભાવી રહ્યા છે તેના પર મંત્રીએ વિશેષ ભાર મૂક્યો હતો. તેમણે કહ્યું હતું કે, દેશ અત્યારે અભૂતપૂર્વ કટોકટીના તબક્કામાંથી પસાર થઇ રહ્યો છે અને આના માટે તાકીદના ઉપચારક પગલાં જરૂરી છે. તેમણે કહ્યું હતું કે, ઉદ્યોગો અને તેમાં ખાસ કરીને સ્ટાર્ટ અપ્સ અત્યારે જે મુશ્કેલ સમયનો સામનો કરી રહ્યા છે તેમાંથી બહાર આવવા માટે દરેકનો સહકાર આવશ્યક છે. શ્રી ગોયલે જણાવ્યું હતું કે, સ્ટાર્ટ અપ ઉદ્યોગસાહસિકોના સકારાત્મક અભિગમના કારણે જ તેઓ કોઇપણ સ્થિતિમાંથી બહાર આવી શકે છે અને કોવિડ-19 સાથે સંકળાયેલી વિવિધ સમસ્યાઓનો ઉકેલ શોધવાનો તેઓ પ્રયાસ કરી શકે છે. તેમણે એક્શન કોવિડ-19 ટીમ  ની શરૂઆતને આવકારી હતી જે રૂ. 100 કરોડનો કાર્યક્રમ શરૂ કરી રહી છે અને તેનો આશય અનુદાનની મદદથી 50 પહેલ શરૂ કરવાનો છે જેથી ભારતમાં કોવિડ-19ના કારણે આવેલા આર્થિક પતનમાંથી દેશ બેઠો થઇ શકે. અન્ય એક સ્ટાર્ટ અપ સાહસને પણ મંત્રીએ આવકાર્યું હતું જે ટીઅર-II અને ટીઅર-III સ્તરના શહેરોમાં આવેલા કરિયાણા  સ્ટોરને મદદ કરવા માટે છે જેથી તેઓ પૂરવઠા સાંકળ અને સંસાધનોની અછતની સમસ્યામાંથી બહાર આવી શકે. સ્ટાર્ટ અપ હિતધારકોની વિવિધ સમસ્યાઓ અને સૂચનો સાંભળ્યા પછી શ્રી ગોયલે સૌને સહિયારા પ્રયાસોમાં મદદરૂપ થવા માટે વિનંતી કરી હતી.
આ બેઠકમાં, ઉલ્લેખ કરવામાં આવ્યો હતો કે, ઘણા સ્ટાર્ટ અપ કોવિડ-19 સમસ્યાના વિવિધ ઉકેલો શોધવા પર કામ કરી રહ્યા છે જેમાં ખાસ આ મહામારીમાં નિવારક, સહાયક અને સંભાળના પરિબળો પર ધ્યાન કેન્દ્રિત કરવામાં આવ્યું છે. ઘણા સાહસો લોન્ચિંગના અંતિમ તબક્કા સુધી પહોંચી ગયા છે અને અન્ય સાહસોને હજુ અંતિમ રૂપ આપવામાં થોડો સમય લાગશે. આ સાહસોને ઍક્સેસ, ભંડોળ, માન્યતા, વિસ્તરણ અને સહકારની જરૂર પડશે. વિવિધ સરકારી વિભાગો અને ઔદ્યોગિક સંગઠનોની સંયુક્ત સમિતિ આ પહેલોનું મૂલ્યાંકન કરી રહી છે. સહભાગીઓએ આ બેઠકમાં ઉપસ્થિત અધિકારીઓ સમક્ષ તેમના ચોક્કસ મુદ્દા ઉઠાવ્યા હતા. બેઠકમાં ઘણાના ઉકેલો પણ નોંધવામાં આવ્યા હતા અને નિર્ણય લેવામાં આવ્યો હતો કે, સ્ટાર્ટ અપ સમુદાય દ્વારા આપવામાં આવેલા કેટલાક સૂચનો પર વિગતવાર વિચાર કરવાની જરૂર છે. સ્ટાર્ટ અપ પ્રતિનિધિઓએ તેમની સમસ્યાઓ પણ રજૂ કરી હતી જેમાં તેમના ટકી રહેવા અને લિક્વિડિટી ની ખેંચ, રોકડનો પ્રવાહ અને આવકની સમસ્યા, શ્રમિક સંબંધિત બાબતો અને લૉકડાઉનની સ્થિતિમાં તે ચલાવવામાં પડતી મુશ્કેલીઓ જેવા વિવિધ મુદ્દા આવરી લેવામાં આવ્યા હતા.
RP
પ્રધાનમંત્રીનું કાર્યાલય
જાપાનમાં હગિબિસ તોફાનને કારણે થયેલી જાનહાનિ પર પ્રધાનમંત્રીએ શોક વ્યક્ત કર્યો
આ મુશ્કેલ સમયમાં ભારત જાપાન સાથે દૃઢ પણે ઉભું છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ જાપાનમાં હગિબિસ તોફાનને કારણે થયેલી જાનહાનિ પર શોક વ્યક્ત કર્યો હતો. તેમણે કહ્યું, “બધા ભારતીયો વતી હું જાપાનમાં આવેલા ભયાનક તોફાન હગિબિસને કારણે થયેલી જાનહાનિ બદલ શોક વ્યક્ત કરું છું. મને ખાતરી છે કે જાપાનના લોકોની સજ્જતા અને સ્થિતિસ્થાપકતા તથા મારા મિત્ર શિન્ઝો આબેનું નેતૃત્વ ખૂબ ઝડપી અને અસરકારક પણે રાહતકાર્ય કરશે. જાપાનની કુદરતી આપત્તિઓ સામેની સજ્જતા પ્રશંસાને પાત્ર છે. આ મુશ્કેલ સમયમાં ભારત જાપાન સાથે દૃઢ પણે ઉભું છે. જાપાનની પૂર્વ નિર્ધારિત યાત્રા પર ભારતીય નૌસેનાના કાર્મિકો મદદરૂપ બનવામાં આનંદ અનુભવશે.”
DK/J.Khunt/DS/RP
(Visitor Counter : 195
પ્રધાનમંત્રીનું કાર્યાલય
પ્રધાનમંત્રીએ શ્રી વિસાસોલી લ્હોંગુના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ નાગાલેન્ડના શ્રી વિસાસોલી લ્હોંગુના નિધન પર દુઃખ વ્યક્ત કર્યુ છે.
પ્રધાનમંત્રીએ એક ટ્વીટમાં કહ્યુંઃ
“શ્રી વિસાસોલી લ્હોંગુ એક મહેનતુ અને સમર્પિત વ્યક્તિ હતા, જેઓ નાગાલેન્ડની પ્રગતિ નાગા લોકોના સશક્તીકરણ માટે ભાવુક હતા. તેમણે રાજ્યમાં ભાજપાને મજબૂત કરવા માટે ઉલ્લેખનીય પ્રયાસ કર્યા. તેમના નિધનથી દુઃખ થયું. તેમના પરિવાર અને સમર્થકો પ્રત્યે સંવેદના. આરઆઈપી.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રીએ AIIMS મંગલાગિરી, આંધ્રપ્રદેશની સિદ્ધિની પ્રશંસા કરી
પ્રધાનમંત્રી શ્રી નરેન્દ્ર મોદીએ 10 લાખ બહારના દર્દીઓ પરામર્શને પાર કરવા માટે AIIMS મંગલાગિરી, આંધ્રપ્રદેશની સિદ્ધિની પ્રશંસા કરી છે. શ્રી મોદીએ એ પણ માહિતી આપી હતી કે તાજેતરના મન કી બાત કાર્યક્રમોમાંના એકમાં, તેમણે ડૉક્ટર અને ટેલી-કન્સલ્ટેશનથી લાભ મેળવનારી વ્યક્તિ સાથેની વાતચીત સહિત આ મુદ્દા પર ચર્ચા કરી હતી.
AIIMS મંગલાગિરી, આંધ્રપ્રદેશ દ્વારા 10 લાખ બહારના દર્દીઓ પરામર્શ વિશેના ટ્વીટનો જવાબ આપતાં પ્રધાનમંત્રીએ ટ્વીટ કર્યું;
"સંસ્થા દ્વારા એક સારી સિદ્ધિ. તાજેતરના #MannKiBaat કાર્યક્રમોમાંના એકમાં મેં આ મુદ્દા પર ચર્ચા કરી હતી જેમાં ડૉક્ટર અને ટેલી-કન્સલ્ટેશનથી લાભ મેળવનારી વ્યક્તિ સાથે વાતચીતનો સમાવેશ થાય છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે નેશનલ કંપની લૉ અપીલેટ ટ્રિબ્યુનલમાં ત્રણ ન્યાયિક સભ્યો અને ત્રણ ટેકનિકલ સભ્યોનાં વધારાનાં પદોનું સર્જન કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નેશનલ કંપની લૉ અપીલેટ ટ્રિબ્યુનલ માં ત્રણ ન્યાયિક સભ્યો અને ત્રણ ટેકનિકલ સભ્યોનાં વધારાનાં પદોનું સર્જન કરવાની મંજૂરી આપી છે.
આ પદોની રચના જે સ્વીકાર્ય છે એ મુજબ લેવલ 17  વત્તા ભથ્થા સાથે કરવામાં આવશે. તેની કુલ નાણાકીય અસર વર્ષે રૂ. 2,27,92,096  થશે.
તેનાથી ફાઇનાન્સ એક્ટ, 2017, કંપની એક્ટ, આઇબીસી, 2016 દ્વારા એનસીએલએટી દ્વારા પ્રદાન કરવામાં આવેલા આદેશો પૂર્ણ કરવાની તેમજ આપેલ સમયમર્યાદામાં કેસોનાં નિકાલ માટેની સુનિશ્ચિતતા થશે.
J.Khunt/RP
(Visitor Counter : 146
સંરક્ષણ મંત્રાલય
સંરક્ષણ મંત્રાલયના કર્મચારીઓ PM-CARES ભંડોળમાં તેમનો એક દિવસનો પગાર દાન પેટે આપશે;
રૂ. 500 કરોડનું દાન થવાની અપેક્ષા
કોવિડ-19 સામેની લડાઇ માટે PM-CARES ભંડોળમાં સંરક્ષણ મંત્રાલયના કર્મચારીઓનો એક દિવસનો પગાર દાન પેટે આપવા માટેની દરખાસ્તને કેન્દ્રીય સંરક્ષણમંત્રી શ્રી રાજનાથસિંહે મંજૂરી આપી છે. આના કારણે આર્મી, નૌકાદળ, વાયુસેના, સંરક્ષણ PSU અને અન્ય વિભાગો સહિત સંરક્ષણ મંત્રાલયની વિવિધ પાંખોનું અંદાજે કુલ રૂ. 500 કરોડનું આર્થિક યોગદાન થવાની અપેક્ષા છે.
કર્મચારીઓનું આ યોગદાન સ્વૈચ્છિક છે અને જેમને ઇચ્છા ન હોય તેમને આ દાન આપવાથી બાકાત રાખવામાં આવશે.
GP/DS
(
ગૃહ મંત્રાલય
દેશભરમાં વિવિધ સ્થળો પર કેન્દ્રીય ગૃહ મંત્રાલયની માર્ગદર્શિકાઓનું ઉલ્લંઘન થઈ રહ્યું હોવાના અહેવાલો મળ્યાં
રાજ્યો/કેન્દ્રશાસિત પ્રદેશોએ કોવિડ-19ને નિયંત્રણમાં લેવા તમામ પગલાઓનો કડક અમલ કરવો જોઈએ; સ્થાનિક વહીવટીતંત્રોએ માર્ગદર્શિકાઓનું પાલન કરાવવા જરૂરી તમામ પગલાં લેવા જોઈએઃ MHA
કોવિડ-19ના પ્રસારને નિયંત્રણમાં રાખવા માટે સરકારની માર્ગદર્શિકાઓમાં ઉલ્લેખિત તમામ પગલાઓનું કડક પાલન આવશ્યક છે. જોકે દેશમાં વિવિધ સ્થળે કેન્દ્રીય ગૃહ મંત્રાલયની માર્ગદર્શિકામાં સૂચિત જોગવાઈઓના ઉલ્લંઘન થયું હોવાના રિપોર્ટ મળ્યાં છે. આ રિપોર્ટને ધ્યાનમાં લઈને કેન્દ્રીય ગૃહ મંત્રાલય એ તમામ રાજ્યો/કેન્દ્રશાસિત પ્રદેશોને પત્રો લખ્યાં છે અને ભાર મૂક્યો છે કે, મંત્રાલયની માર્ગદર્શિકાઓનું કડક પાલન કરવું પડશે અને રાજ્યો/કેન્દ્રશાસિત પ્રદેશોમાં તમામ સત્તામંડળોએ માર્ગદર્શિકાનું પાલન થાય એવી સુનિશ્ચિતતા કરવા જરૂરી પગલાં લેવા જોઈએ.
અત્યારે રાજ્યો અને કેન્દ્રશાસિત પ્રદેશોને વિવિધ ઝોનનું વર્ગીકરણ કરવાનો અને પ્રતિબંધિત પ્રવૃત્તિઓનો નિર્ણય લેવાનો અથવા નિયંત્રણો દૂર કરવાનો અધિકાર આપ્યો છે, જે કેન્દ્રીય ગૃહ મંત્રાલયને સુસંગત હોવા જોઈએ. કેન્દ્રીય ગૃહ મંત્રાલયે લખેલા પત્રોમાં કેન્દ્રીય આરોગ્ય અને પરિવાર કલ્યાણ મંત્રાલય એ જાહેર કરેલી માર્ગદર્શિકાઓનું કડક પાલન કરીને નિયંત્રિત ઝોનનું ઉચિત વર્ગીકરણ કરવા પર ભાર મૂક્યો છે તેમજ આ વિવિધ ઝોનની અંદર નિયંત્રણના પગલાંઓનો અસરકારક રીતે અમલ કરવા જણાવ્યું છે, જે કોવિડ-19ના પ્રસારને નિયંત્રણમાં રાખવા માટે મહત્ત્વપૂર્ણ છે. પત્રમાં જણાવવામાં આવ્યું છે કે, જો કોઈ પણ પ્રકારનું વિચલન ધ્યાનમાં આવે તો કડક પગલાં લેવા જોઈએ.
આ પત્રમાં રાત્રે કરફ્યૂનું કડક પાલન કરવાનાં મહત્ત્વનો ઉલ્લેખ કર્યો છે, કારણ કે એનાથી સોશિયલ ડિસ્ટન્સિંગ અને ઇન્ફેક્શનના પ્રસારનાં જોખમમાં ઘટાડો સુનિશ્ચિત થશે. એ મુજબ, આ આદેશોનું કડક પાલન સ્થાનિક સત્તામંડળો દ્વારા સુનિશ્ચિત કરવું પડશે. એમાં ભાર પણ મૂકવામાં આવ્યો છે કે, કોવિડ-19ના વ્યવસ્થાપન માટે રાષ્ટ્રીય સૂચનાઓનો અમલ કરાવવાની ફરજ તમામ જિલ્લા અને સ્થાનિક વહીવટીતંત્રની છે. વળી આ વહીવટીતંત્રોએ સુનિશ્ચિત કરવું જોઈએ કે લોકો માસ્ક પહેરે, કાર્યસ્થળે, પરિવહનમાં અને જાહેર સ્થળોમાં સોશિયલ ડિસ્ન્ટન્સિંગનું પાલન કરે, સ્વચ્છતા અને સાફસફાઈ જાળવે.
સત્તાવાર પત્ર જોવા અહીં ક્લિક કરો
GP/DS
(Visitor Counter : 224
પ્રધાનમંત્રીનું કાર્યાલય
પ્રધાનમંત્રીએ બધાને શ્રી અન્નને જીવનનો એક ભાગ બનાવવા વિનંતી કરી
પ્રધાનમંત્રી શ્રી નરેન્દ્ર મોદીએ ઝેરોધાના સ્થાપક અને સીઈઓ નીતિન કામથના ટ્વીટ થ્રેડનો જવાબ આપ્યો છે જેમાં નીતિન કામથે માહિતી આપી છે કે તેમણે તેમના ખોરાકમાં બાજરી ઉમેરી છે.
નીતિન કામથના ટ્વીટનો જવાબ આપતા પ્રધાનમંત્રી કહ્યું;
“આ વાંચીને સારું થયું! ચાલો આપણે સૌ શ્રી અન્નને આપણા જીવનનો હિસ્સો બનાવીએ.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 145.61 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.99 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,45,61,51,715
|
|
બાકી ઉપલબ્ધ
|
|
17,99,80,556
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 145.61 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.99 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 139
પ્રધાનમંત્રીનું કાર્યાલય
પ્રધાનમંત્રીએ મૌલાના આઝાદને તેમની જન્મજયંતી પર શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ મૌલાના આઝાદને તેમની જન્મજયંતી પર શ્રદ્ધાંજલિ આપી છે. પ્રધાનમંત્રીએ સ્વતંત્રતા ચળવળમાં તેમના યોગદાન અને શિક્ષણ પ્રત્યેના તેમના જુસ્સાને પણ યાદ કર્યો.
પ્રધાનમંત્રીએ ટ્વીટ કર્યું;
“મૌલાના આઝાદને તેમની જન્મજયંતી પર યાદ કરીએ છીએ. તેઓ તેમના વિદ્વતાપૂર્ણ સ્વભાવ અને બૌદ્ધિક કૌશલ્ય માટે વ્યાપકપણે પ્રશંસનીય છે. તેઓ આપણી સ્વતંત્રતા ચળવળમાં મોખરે રહ્યા, અન્ય અગ્રણી મહારથીઓ સાથે નજીકથી કામ કર્યું. તેઓ શિક્ષણ પ્રત્યે પણ જુસ્સાદાર હતા.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંસ્કૃતિ મંત્રાલય
દેશભરના 10 ઐતિહાસિક સ્થળ જાહેર જનતા માટે રાતના 9 વાગ્યા સુધી ખુલ્લા રહેશે : શ્રી પ્રહલાદસિંહ પટેલ
નવી દિલ્હી, 30-07-2019
સંસ્કૃતિ મંત્રી  શ્રી પ્રહલાદસિંહ પટેલે જાહેરાત કરી છે કે દેશભરના 10 ઐતિહાસિક સ્થળોની મુલાકાતનો સમય વધારી દેવામાં આવ્યો છે અને આ સ્થળો સૂર્યોદયથી રાતના 9 વાગ્યા સુધી જાહેર જનતા માટે ખુલ્લા રહેશે. સંસ્કૃતિ મંત્રીએ નવી દિલ્હીમાં મીડિયા સાથે વાત કરતા આ નિર્ણય વિશે માહિતી આપી હતી. આ પહેલા આ સ્થળો જાહેર જનતા માટે સવારે 9 વાગ્યા થી સાંજના 5 વાગ્યા સુધી જ ખુલ્લા રહેતા હતા. શ્રી પટેલે કહ્યું કે આ નિર્ણર જાહેર જનતા અને પર્યટકોના લાભ માટે લેવામાં આવ્યો છે, જે આ ઐતિહાસિક સ્થળોની સુંદરતા નિહાળવા માટે અહિં આવતા હોય છે.
પર્યટન મંત્રીએ એમ પણ જણાવ્યું કે આ 10 ઐતિહાસિક સ્થોળો ઉપરાંત અન્ય ઐતિહાસિક સ્થળોના સમયમાં પણ વધારો કરવાનો વિચાર ચાલી રહ્યો છો. પ્રથમ તબક્કામાં જે 10 ઐતિહાસિક સ્થળો પસંદ કરવામાં આવ્યા છે તેની યાદી આ પ્રકારે છે –
|
|
ક્રમાંક
|
|
સ્મારકોનું નામ
|
|
જિલ્લો
|
|
રાજ્ય
|
|
1
|
|
રાજરાની મંદિર પરિસર
|
|
ભુવનેશ્વર
|
|
ઓડિશા
|
|
2
|
|
દૂલ્હાદેવ મંદિર, ખજુરાહો
|
|
છતરપુર
|
|
મધ્યપ્રદેશ
|
|
3
|
|
શેખ ચિલ્લી મકબરા, થાનેસર
|
|
કુરુક્ષેત્ર
|
|
હરિયાણા
|
|
4
|
|
સફદરગંજ મકબરા
|
|
દિલ્હી
|
|
દિલ્હી
|
|
5
|
|
હૂમાયૂં કા મકબરા, દિલ્હી
|
|
દિલ્હી
|
|
દિલ્હી
|
|
6
|
|
કર્ણાટક કે પટ્ટડક્કલનાં સ્મારકોનો સમૂહ
|
|
ભાગલકોટ
|
|
કર્ણાટક
|
|
7
|
|
ગોળ ગુમ્બજ
|
|
વિજયપુર
|
|
કર્ણાટક
|
|
8
|
|
મંદિરોંનો સમૂહ, મારકંડા, ચામુર્સી
|
|
ગઢચિરોલી
|
|
મહારાષ્ટ્ર
|
|
9
|
|
માન મહલ, વેધશાળા
|
|
વારાણસી
|
|
ઉત્તરપ્રદેશ
|
|
10
|
|
રાણ કી વાવ
|
|
પાટણ
|
|
ગુજરાત
DK/NP/J.Khunt/GP
(Visitor Counter : 289
પ્રધાનમંત્રીનું કાર્યાલય
પ્રધાનમંત્રીએ સ્વતંત્રતા દિવસ પર મહાત્મા ગાંધીને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ આજે રાજઘાટ જઈને રાષ્ટ્રપિતા મહાત્મા ગાંધીને સ્વતંત્રતા દિવસ પર શ્રદ્ધાંજલિ આપી.
પ્રધાનમંત્રીએ ટ્વીટ કર્યુ,
“રાજઘાટ જઈને મહાત્મા ગાંધીને શ્રદ્ધાંજલિ આપી. જ્યારે અમે લોકોની આકાંક્ષાઓને પૂરા કરવા માટે કામ કરીએ છીએ તો તેમના વિચાર અને આદર્શ અમારૂં સતત માર્ગદર્શન કરતા રહે છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મહિલાઓનું સન્માન અને સુરક્ષા સુનિશ્ચિત કરવાના મહત્વને પ્રોત્સાહન આપ્યું
પ્રધાનમંત્રી શ્રી નરેન્દ્ર મોદીએ જણાવ્યું હતું કે, મહિલા સશક્તીકરણ પર મજબૂત ધ્યાન કેન્દ્રિત કરીને રાષ્ટ્રનું નિર્માણ કરવું પડશે, જ્યાં સમાનતા અને અવસર પર ભાર મૂકવામાં આવે.
એક ટ્વીટમાં તેમણે કહ્યું કે, “આપણી નારી શક્તિએ દરેક ક્ષેત્રમાં ઉત્કૃષ્ટ પ્રદર્શન કર્યું છે.”
એમણે જણાવ્યું હતું કે ન્યાયની જીત થઇ છે, સાથે એમણે ઉમેર્યું હતું કે મહિલાઓનું સન્માન અને સલામતી સુનિશ્ચિત કરવી એ અત્યંત મહત્વપૂર્ણ બાબત છે.
SD/GP/RP
(
વહાણવટા મંત્રાલય
ભારતમાં જહાજ નિર્માણને વેગ આપવા માટે, જહાજ મંત્રાલયે પ્રથમ ઇનકાર અધિકાર  લાઇસન્સિંગ શરતોમાં સુધારો કર્યો
'આત્મનિર્ભર ભારત' માટે 'આત્મનિર્ભર શિપિંગ' ની દિશામાં એક બહાદુરીપૂર્ણ પગલું: શ્રી મનસુખ માંડવિયા
ભારત સરકારની 'મેક ઇન ઇન્ડિયા' નીતિના અનુસંધાનમાં, જહાજ મંત્રાલયે તમામ પ્રકારની જરૂરિયાતો માટે ટેન્ડર પ્રક્રિયાના માધ્યમથી વહાણ/જહાજ ROFR  લાઇસન્સિંગ શરતોની સમીક્ષા કરી છે.
ભારતમાં નિર્માણ પામેલા જહાજોની માંગને પ્રોત્સાહન આપવા માટે ROFR ની માર્ગદર્શિકામાં સુધારા હેઠળ ભારતમાં નિર્માણ પામેલા, ભારતમાં ફ્લેગ કરેલા અને ભારતીયોની માલિકી હેઠળના વહાણોને ચાર્ટર કરતી વખતે પ્રાથમિકતા આપવામાં આવી રહી છે.
હવે એવો નિર્ણય લેવામાં આવ્યો છે કે, ટેન્ડર પ્રક્રિયાના માધ્યમથી ચાર્ટર કરવામાં આવેલા કોઇપણ પ્રકારના વહાણ માટે, પ્રથમ ઇનકારનો અધિકાર  નીચે દર્શાવ્યા અનુસાર લાગુ કરવામાં આવશે:
i ભારતમાં નિર્માણ પામેલ, ભારતમાં ફ્લેગ કરેલ અને ભારતીય માલિકીનું
ii વિદેશમાં નિર્માણ પામેલ, ભારતમાં ફ્લેગ કરેલ અને ભારતીય માલિકીનું
iii ભારતમાં નિર્માણ પામેલ, વિદેશમાં ફ્લેગ કરેલ અને વિદેશી માલિકીનું
અહીં પ્રદાન કરેલ છે કે:
- જહાજ મહા નિદેશક દ્વારા બહાર પાડવામાં આવેલા નવા પરિપત્રની તારીખ સુધીમાં ભારતમાં ફ્લેગ કરેલા તમામ જહાજ ને ભારતમાં નિર્માણ પામેલા માનવામાં આવશે અને તે ઉપરોક્ત ઉલ્લેખ કરેલી શ્રેણી  હેઠળ આવશે અને
- ભારતીય શિપયાર્ડમાં ભારતીય ફ્લેગ અંતર્ગત નોંધણી માટે જહાજનું નિર્માણ કરી રહેલા ભારતીય નાગરિક/ કંપની/ સોસાયટી દ્વારા નિર્માણાધીન ભારતીય જહાજ સામે હંગામી અવેજ રૂપે ચાર્ટરિંગ માટે વ્યાપારી જહાજ અધિનિયમ, 1958ની કલમ 406 હેઠળ મહા નિદેશક ની મંજૂરીથી વિદેશી ફ્લેગ કરેલ જહાજ, કે જે નીચે આપવામાં આવેલી બે શરતો પૂર્ણ કરતા હોય જેને ઉપરોક્ત ઉલ્લેખ કરેલી શ્રેણી માં માનવામાં આવશે.
- કરારના રકમના 25% નાણાં ભારતીય શિપયાર્ડને ચુકવવાના રહેશે.
- માન્યતા પ્રાપ્ત સંગઠન દ્વારા પ્રમાણિત કર્યા અનુસાર 50% હલ ફેબ્રિકેશન કરવાનું રહેશે.
આવા ચાર્ટર્ડ વહાણનો સમયગાળો જહાજ નિર્માણના કરારમાં ઉલ્લેખ કર્યા અનુસાર જહાજનું નિર્માણ થઇ જાય ત્યાં સુધી મર્યાદિત રહેશે.
અહીં નોંધનીય છે કે, જહાજ મંત્રાલયે જહાજ નિર્માણ આર્થિક સહાય નીતિ  અંતર્ગત જહાજ નિર્માણની પ્રવૃત્તિઓમાં માટે લાંબાગાળાની સબસિડી આપવાની જોગવાઇ કરી છે. મંત્રાલયે આજદિન સુધીમાં આ નીતિ અંતર્ગત રૂપિયા 61.05 કરોડની ફાળવણી કરી પણ દીધી છે. જહાજ નિર્માણને વધારાની બજાર સુધીની પહોંચ અને ભારતમાં જહાજનું નિર્માણ કરવા માટે વ્યાવસાયિક સહકાર આપીને જહાજ નિર્માણની પ્રવૃત્તિને વધુ પ્રોત્સાહન આપવા માટેનો આ સરકારનો પ્રયાસ છે.
સુધારેલી માર્ગદર્શિકાથી સ્થાનિક જહાજ નિર્માણ અને જહાજ ઉદ્યોગને વેગ મળશે. તે સ્થાનિક જહાજ ઉદ્યોગને સહકાર આપવા માટે સ્થાનિક જહાજ ઉદ્યોગને પ્રોત્સાહિત કરશે.
રાજ્ય જહાજ મંત્રી  શ્રી મનસુખ માંડવિયાએ જણાવ્યું હતું કે, “જહાજ મંત્રાલય ભારતમાં જહાજ નિર્માણની પ્રવૃત્તિને પ્રોત્સાહન આપવા માટે આદરણીય પ્રધાનમંત્રી શ્રી નરેન્દ્ર મોદીની આત્મનિર્ભર ભારતની દૂરંદેશી અનુસાર કેન્દ્રિત અભિગમ સાથે કામ કરી રહ્યું છે. ROFR લાઇસન્સિંગ શરતોમાં સુધારા એ આત્મનિર્ભર શિપિંગની દિશામાં એક વિરાટ પગલું છે. તેનાથી આત્મનિર્ભરતા દ્વારા 'મેક ઇન ઇન્ડિયા' પહેલને પ્રોત્સાહન મળશે અને સ્થાનિક જહાજ નિર્માણ ઉદ્યોગને વ્યૂહાત્મક વેગ મળશે જેથી લાંબાગાળે તે ભારતના અર્થતંત્રની વૃદ્ધિમાં યોગદાન આપશે.”
SD/GP/BT
(Visitor Counter : 252
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.31 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
17,31,18,435
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.31 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
પ્રધાનમંત્રીનું કાર્યાલય
પ્રધાનમંત્રીએ વિજય દિવસ પર 1971ના યુદ્ધમાં વિજય માટે સશસ્ત્ર દળોને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ વિજય દિવસના અવસરે 1971ના યુદ્ધમાં ભારતે અસાધારણ જીત હાંસલ કરી તે સુનિશ્ચિત કરનારા તમામ બહાદુર સશસ્ત્ર દળોના જવાનોને શ્રદ્ધાંજલિ આપી છે.
એક ટ્વીટમાં, પ્રધાનમંત્રી કહ્યું;
""વિજય દિવસ પર, હું તે તમામ બહાદુર સશસ્ત્ર દળોના જવાનોને શ્રદ્ધાંજલિ આપું છું જેમણે 1971ના યુધ્ધમાં ભારતની અસાધારણ જીત સુનિશ્ચિત કરી હતી. દેશને સુરક્ષિત અને સલામત રાખવામાં તેમની ભૂમિકા માટે આપણું રાષ્ટ્ર હંમેશા સશસ્ત્ર દળોનું ઋણી રહેશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નવા અને નવીનીકરણીય ઉર્જા મંત્રાલય
IREDAએ બ્લુસ્માર્ટ મોબિલિટીને રૂ. 3000 ઇલેક્ટ્રિક કાર ખરીદવા માટે 268 કરોડનું ધિરાણ કર્યુ
દિલ્હી-એનસીઆર પ્રદેશમાં ઈલેક્ટ્રિક વાહનોને પ્રોત્સાહન આપવા માટે, ભારતમાં રિન્યુએબલ એનર્જી સેક્ટરની સૌથી મોટી ધિરાણકર્તા કંપની ઈન્ડિયન રિન્યુએબલ એનર્જી ડેવલપમેન્ટ એજન્સી લિ. , 3,000 ઓલ-ઇલેક્ટ્રિક કારની ખરીદી માટે બ્લુસ્માર્ટ મોબિલિટીને રૂ. 267.67 કરોડની લોન મંજૂર કરી છે.
બ્લુસ્માર્ટ મોબિલિટી તાજી મૂડીનો ઉપયોગ 3,000 ઓલ-ઇલેક્ટ્રિક કાર ખરીદવા માટે કરશે, જે તેના EV કાફલાના વિસ્તરણ તરફ દોરી જશે. રૂ. 267.67 કરોડની મંજૂર લોનમાંથી, રૂ.35.70નો પ્રથમ હપ્તો IREDA દ્વારા કંપનીને નું વિતરિત કરવામાં આવ્યો છે.
સહયોગ પર બોલતા, શ્રી પ્રદિપ કુમાર દાસે, CMD, IREDA જણાવ્યું હતું કે, "અમે IREDA ખાતે માનીએ છીએ કે ભારતમાં ઇલેક્ટ્રિક મોબિલિટીમાં વિશાળ વૃદ્ધિની સંભાવના છે. BluSmart ભારતના રાષ્ટ્રીય રાજધાની ક્ષેત્રમાં તેની સેવાઓ પ્રદાન કરે છે, અને અમે તેની પાછળ તેમની ટીમને સમર્થન આપીએ છીએ. આ સારું કાર્ય. આ જગ્યામાં અને ભારતને સ્વચ્છ અને હરિયાળો દેશ બનાવવાની દિશામાં આ અમારું પ્રથમ મોટું રોકાણ છે. IREDA દેશમાં સ્વચ્છ સ્ત્રોતો તરફ પરિવહનને આગળ ધપાવવાની પ્રગતિને ઝડપી બનાવવા માટે વધુ EV પ્રોજેક્ટને ધિરાણ આપવા આતુર છે. નેશનલ કેપિટલ રિજનમાં ઉત્સર્જન ઘટાડવામાં મદદ કરવાના કંપનીના પ્રયાસોનો આ એક ભાગ છે."
IREDA વિશે:
ઇન્ડિયન રિન્યુએબલ એનર્જી ડેવલપમેન્ટ એજન્સી લિમિટેડ , મિની રત્ન  નવી અને નવીનીકરણીય ઊર્જા મંત્રાલયના વહીવટી નિયંત્રણ હેઠળની ભારત સરકારની એન્ટરપ્રાઇઝ એ સ્વચ્છ ઊર્જા વિસ્તરણ માટે સમર્પિત ભારતની અગ્રણી નાણાકીય સંસ્થા છે. 1987માં તેની શરૂઆત થઈ ત્યારથી, IREDA એ ભારતમાં રિન્યુએબલ એનર્જી પ્રોજેક્ટ્સના સૌથી મોટા હિસ્સાને ધિરાણ આપ્યું છે. IREDAએ વર્ષોથી રિન્યુએબલ એનર્જી અને એનર્જી એફિશિયન્સી સેક્ટરના પ્રોજેક્ટ્સ માટે કુલ રૂ. 1,20,522 કરોડ , વિતરિત રૂ. 77,946 કરોડ  અને 31મી માર્ચ, 2022 સુધી દેશમાં 19,453 મેગાવોટથી વધુ RE ક્ષમતાને ટેકો આપ્યો હતો.
બ્લુસ્માર્ટ વિશે:
બ્લુસ્માર્ટ  ભારતના શૂન્ય-ઉત્સર્જન ગતિશીલતાના માર્ગ માટે કામ કરી રહ્યું છે, ડ્રાઇવર-ભાગીદારોના જીવનની ગુણવત્તામાં સુધારો કરે છે અને ગ્રાહકોને વિશ્વસનીય રાઇડ-હેલિંગ સેવા પ્રદાન કરવાનું ચાલુ રાખે છે. બ્લુસ્માર્ટ મોબિલિટીએ સમગ્ર દિલ્હી એનસીઆરમાં 350,000+ થી વધુ એપ્લિકેશન ડાઉનલોડ્સ સાથે 35 મિલિયન+ સ્વચ્છ કિમીને આવરી લેતા 1 મિલિયન+ ઓલ-ઇલેક્ટ્રિક ટ્રિપ્સ પૂર્ણ કરી છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
રાષ્ટ્રપતિ સચિવાલય
રાષ્ટ્રપતિ આવતીકાલે લૉરેન્સ સ્કૂલના 159મા સ્થાપના દિવસ સમારોહમાં સંબોધન કરશે
નવી દિલ્હી, 22-05-2017
રાષ્ટ્રપતિ શ્રી પ્રણવ મુખર્જી 23 અ 24 મે, 2017ના રોજ તમિલનાડુની મુલાકાત લેશે. 23 મે, 2017ના રોજ રાષ્ટ્રપતિ લૉરેન્સ સ્કૂલ, ઉટકમંડ, નીલગિરીના 159મા સ્થાપના દિવસ સમારોહના અવસર પર સંબોધન કરશે. તેઓ 24 મે, 2017ના રોજ દિલ્હી પાછા આવશે.
AP/J.Khunt/GP
(Visitor Counter : 90